钦定古今图书集成/明伦汇编/官常典/第105卷 > 《诏册虢王凤为青州刺史文》前人
## 钦定古今图书集成/明伦汇编/官常典/第105卷 > 《诏册虢王凤为青州刺史文》前人

维麟德元年岁次甲子，正月己酉朔二十一日己巳，
皇帝若曰：“剪商胙邑，宠秩盛于隆周；惩秦锡社，徽名
崇于有汉。况乎爵穷五等，荣总六条，乃茂德之攸升，
固非贤之罕择。泌州刺史上柱国、虢王凤，履局端严，
襟神秀整，道光懿戚，望重宗维。恭慎之心，符小言而
缉誉；虚凝之度，包大雅而扬声。体备刚柔，艺殚文武”，
腾芳，桂𪩘，动贞韵而锵金；写照荷池，向清文而振玉。
若迺淄源回跨，岱址斜临，人被莱风，俗兼齐旧。布中
和之化，申简惠之风，观政所先，建邦斯在。是用命王
“使持节青州诸军事青州刺史，勋封如故。往，钦哉！王
其克迈十伦”，稽往贤之峻躅，勤宣九德，蹈前哲之英
规，绝浮竞之津，广真淳之路，光昭淑问，可不慎欤。